b"\n_START_ARTICLE_\nFont del Xopet\n_START_SECTION_\nHidrologia i paisatge\n_START_PARAGRAPH_\nLa font t\xc3\xa9 un cabal hidr\xc3\xa0ulic molt xicotet al llarg de tot l'any, gr\xc3\xa0cies a l'alimentaci\xc3\xb3 suficient de les aig\xc3\xbces de pluja que faciliten una rec\xc3\xa0rrega suficient dels corrents subterranis i l'exist\xc3\xa8ncia d'una roca permeable on s'emmagatzemen les aig\xc3\xbces, la gruix\xc3\xa0ria de la roca que no deixa passar l'aigua a m\xc3\xa9s profunditat i que la roca permeable, farcida d\xe2\x80\x99aigua, queda al descobert pel pendent dels vessants de la muntanya. El nom prov\xc3\xa9 del nom de l'arbre xop (populus nigra) que creix al seu costat._NEWLINE_El paisatge que es guaita des de la font \xc3\xa9s una mostra de vegetaci\xc3\xb3 de barranc que de seguida passa a la formaci\xc3\xb3 d'arbusts i mates mediterr\xc3\xa0nies, havent-se perdut els exemplars de carrasques, i solament persistint els pins.\n_START_SECTION_\nAcc\xc3\xa9s i localitzaci\xc3\xb3\n_START_PARAGRAPH_\nEst\xc3\xa0 integrada al sender PR-CV183 Les Fonts de Xeraco, que reuneix les fonts m\xc3\xa9s importants del vessant oriental del mass\xc3\xads. _NEWLINE_La font brolla en la fita de la parcel\xc2\xb7la 302 del Pol\xc3\xadgon 9 de la partida judicial d'El Bancal i el Barranc de la Serra (domini p\xc3\xbablic). _NEWLINE_El 2010 l'ajuntament de Xeraco va acabar obres per millorar l'acc\xc3\xa9s a la font, considerada com una de les zones m\xc3\xa9s boniques del poble. En quant al paratge del qual forma part aquesta font, a m\xc3\xa9s del propi barranc de la Serra es pot dir que est\xc3\xa0 dins del Clot de la Penya Negra.\n_START_SECTION_\nAmenaces\n_START_PARAGRAPH_\nEl voltant de la font est\xc3\xa0 amena\xc3\xa7at pel tr\xc3\xa0nsit desordenat de senderistes, ciclistes i motoristes, que obrin noves variants de la senda, degraden la coberta vegetal i augmenten l'erosivitat del s\xc3\xb2l._NEWLINE_Altres comportaments inadequats s\xc3\xb3n el trencament de mobiliari auxiliar, llan\xc3\xa7ament de residus per terra."